Cadrul Legislativ

**Administraţia publică locală** este o structură administrativă care permite colectivităţilor locale să-şi soluţioneze problemele locale prin autorităţi proprii, sub controlul autorităţilor statale.

Administratia publica locala ca si alte domenii de activitate, se afla in plin proces de reforma prin asezarea la baza ei a **principiilor** statului de drept – **autonomia locala, descentralizarea serviciilor publice, eligibilitate, legalitate si consultarea cetatenilor**.

Prin Legea administratiei publice s-a statuat ca **autonomia locala** este numai administrativa, se exercita in cadrul legii, priveste organizarea si functionarea administratiei publice locale.

Autonomia locală conferă autorităţilor publice locale dreptul ca, în limitele legii, să aibă iniţiative în toate domeniile, cu excepţia celor care sunt în mod expres în competenţa altor autorităţi publice.

Oricat de larga este autonomia si deci competenta autoritatilor alese de a rezolva problemele sociale, aceste autoritati desfasoara o activitate in cadrul unui stat (unitar) si nu in afara acestuia.

Conventia Europeana a Autonomiei Locale defineste autonomia locala ca „principiu stabilit prin Constitutie sau prin legile statelor-parti, conferind colectivitatilor locale dreptul si capacitatea de a rezolva şi gestiona in cadrul legii, sub propria lor raspundere si in interesul populatiei acestora, o parte importanta din treburile publice”.

In doctrina romaneasca de drept administrativ, formata mai ales in perioada interbelica, s-a conchis ca „**administratia reprezinta totalitatea serviciilor publice**” si că „**serviciul public este mijlocul prin care administratia isi exercita activitatea**„. Serviciul public se organizeaza de comuna, oras sau judet cand interesul pe care il realizeaza este al colectivitatii respective. Aplicarea concreta a principiului **descentralizarii serviciilor publice**, este o problema politica, juridica, economica si sociala. **Eligibilitatea autoritatilor publice locale** are o semnificatie politica si sociala cu totul speciala, care deriva, in primul rand, din natura juridica a acestora. Ele nu sunt autoritati ale statului care sa exercite vreuna din puterile sale, menirea lor este numai de a administra(gestiona) treburile unitatilor administrativ-teritoriale in care sunt alese, in interesul locuitorilor, a celor care le-au ales.

**Principiul legalitatii** aplicat in administratia publica locala presupune ca autoritatile administratiei publice sa respecte prevederile constitutionale in concordanta cu celelate acte normative in vigoare. Nerespectarea acestor dispozitii, inseamna incalcarea acestui principiu si trage consecinte juridice deosebite.

**Principiul colaborarii in infaptuirea administratiei publice locale** are in vedere, in exclusivitate, numai raporturile dintre administratia publica organizata la nivelul judetului si cea organizata la nivel de comuna sau oras, statuand ca acestea au la baza principiile autonomiei, legalitatii si „colaborarii in rezolvarea problemelor comune”.

Intre administratia judeteana si cea din unitatile administrativ- teritoriale (comuna, oras si municipiu) nu exista raporturi de subordondare, aceasta rezultand si din actiunea principiilor care stau la baza realizarii administratiei publice.

Putem spune că orice principiu, prevazut expres de lege sau desprins dintr-un ansamblu de norme juridice, trebuie sa fie in strictă conformitate cu prevederile constitutionale.

ACTELE NORMATIVE CARE REGLEMENTEAZA ORGANIZAREA SI FUNCTIONAREA INSTITUTIEI
– Constitutia României \*\*\* Republicată, publicată în Monitorul Oficial  nr. 767 din 31 octombrie 2003
– Legea nr. 340 din 12 iulie 2004  privind prefectul şi instituţia prefectului, republicată, publicată în Monitorul Oficial nr.225 din 24 martie 2008
– Hotărârea nr. 460 din 5 aprilie 2006 pentru aplicarea unor prevederi ale Legii nr. 340/2004 privind prefectul şi instituţia prefectului
– Ordonanţa nr. 83 din 30 august 2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor, cu modificările şi completările ulterioare
– Hotărârea nr. 1693 din 14 octombrie 2004 privind modul de organizare şi funcţionare a serviciilor publice comunitare pentru eliberarea şi evidenţa paşapoartelor simple
– Hotărârea nr. 1767 din 21 octombrie 2004 privind modul de organizare şi funcţionare a serviciilor publice comunitare regim permise de conducere şi înmatriculare a vehiculelor